গ্নু প্রকল্প
গ্নু প্রকল্পের মূল লক্ষ্য ছিল একটি ফ্রি সফটওয়্যার অপারেটিং সিস্টেম তৈরী করা। ১৯৯২ এর মধ্যমে গ্নু প্রকল্পের অধিনে অপারেটিং সিস্টেমের প্রধান প্রধান অংশগুলো তৈরী সম্পন্ন হয়েছিল। এবং কার্নেল গ্নু হার্ড এর কাজ চলছিল। ১৯৯১ সালে লিনুস তোরভাল্দ্‌স পৃথকভাবে লিনাক্স কার্নেল তৈরী করেন, যার মাধ্যমে এই শেষ শূন্যস্থানটিও পূরণ হয়ে যায়। লিনাক্স ০.১২ সংস্করণটি ১৯৯২ সালে জিপিএল লাইসেন্সের অধিনে প্রকাশ করা হয়েছিল। গ্নু এবং লিনাক্স এর সমন্বয়ে সর্বপ্রথম একটি পূর্ণাঙ্গ ফ্রি সফটওয়্যার অপারেটিং সিস্টেম প্রকাশ করা হয়। যদিও লিনাক্স গ্নু প্রকল্পের অংশ নয়, কিন্তু এটির ডেভলপমেন্টের কাজে GCC এবং আরও কিছু গ্নু প্রোগ্রামিং টুল ব্যবহার করা হয়েছে।
আর্চ লিনাক্স (লিনাক্স ডিস্ট্রিবিউশন)
আর্চ লিনাক্স গঠনের দিক থেকে সরলতাকে গুরুত্ব দেয়, যেন এমন একটি পরিবেশ তৈরি করা যায় যা ব্যবহারকারীর কাছে সহজবোধ্য; এজন্য চাকচিক্যপূর্ণ ও পয়েন্ট-অ্যান্ড-ক্লিক গ্রাফিকাল ইউজার ইন্টারফেস প্রভৃতি সরবরাহ করা হয় না। উদাহরণস্বরূপ, আর্চের কোন নির্ধারিত গ্রাফিকাল ডেস্কটপ নেই, এমনকি প্যাকেজ ম্যানেজারেরও কোন নির্বাচিত গ্রাফিকাল ফ্রন্ট-এন্ড নেই।
সিস্টেমের কনফিগারেশনের জন্য আর্চে টার্মিনাল কমান্ড এবং পরিষ্কার, সুবিন্যস্ত কনফিগারেশন ফাইলসমূহকেই অগ্রাধিকার দেয়া হয়। এজন্য "সুদক্ষ ও কমান্ড লাইনের নির্ভীক ব্যবহারকারীদের" ডিস্ট্রো হিসেবে আর্চ সুপরিচিত।